EkBass/fiwiki-20250220-pages-articles huggingface dataset:
Visa Tuominen

Visa Tuominen (s. 7. heinäkuuta 1983 Turku) on suomalainen taitoluistelija. Hän sijoittui hopealle vuoden 2002 Suomen-mestaruuskilpailuissa. Hän kilpaili kolme kautta taitoluistelun Junior Grand Prix -kilpailuissa. Luokka:Suomalaiset taitoluistelijat Luokka:Vuonna 1983 syntyneet Luokka:Elävät henkilöt
Samuli Tyyskä

Samuli Tyyskä (s. 23. maaliskuuta 1990 Helsinki) on suomalainen taitoluistelija. Hän on kaksinkertainen juniorien Suomen-mestari. Hän sijoittui hopealle vuoden 2007 juniorien Pohjoismaiden mestaruuskilpailuissa ja on kilpaillut Junior Grand Prix -kilpailuissa. Luokka:Suomalaiset taitoluistelijat Luokka:Vuonna 1990 syntyneet Luokka:Elävät henkilöt
Tyyskä (sukunimi)

Tyyskä on sukunimi, joka on muun muassa seuraavilla suomalaisilla henkilöillä: *Jarmo Tyyskä, valokuvaaja *Marko Tyyskä (s. 1986), jalkapalloilija *Samuli Tyyskä (s. 1990), taitoluistelija
Digital Filters Using MATLAB

Digital Filters Using MATLAB on vuonna 2020 ilmestynyt emeritusprofessori Lars Wanhammarin ja emeritusprofessori Tapio Saramäen kirjoittama kansainvälinen Springerin kustantama teos digitaalisesta signaalinkäsittelystä. Siinä kuvataan laajasti englannin kielellä digitaalisen signaalinkäsittelyn käsitteitä ja matemaattista teoriaa MATLAB-ohjelmarutiineja apuna käyttäen. == Lähteet == Luokka:Kirjat tekniikasta Luokka:Vuoden 2020 kirjat
Ruskopäristäjä

Ruskopäristäjä (Cnipodectes subbrunneus) eli aiemmalta nimeltään lattanokkanappari on napsijoihin kuuluva lintulaji. Lajia tavataan Keski- ja Etelä-Amerikasta. ==Koko ja ulkonäkö== Ruskopäristäjä voi kasvaa 16-18 cm pitkäksi ja koiras on naarasta kookkaampi. Sukupuolet muistuttavat pääosin toisiaan ulkonäöltään. Ruskopäristäjä on yleisväritykseltään ruskea. Lajin kurkku ja rinta ovat päätä ja selkää vaaleammat ja vatsa on keltainen. Pyrstö on pitkä ja väriltään punaruskea ja myös alaperä on punaruskea. Ruskopäristäjäkoiraan siivissä on kankeita ja vinoja sulkia, joita esittelemällä ja tekemällä niillä päriseviä ääniä se houkuttelee naaraita. Linnun nokka on litteähkö ja sen yläosa on tumma ja alaosa vaalea. ==Levinneisyys ja elinympäristö== Ruskopäristäjää tavataan Panamasta ja Kolumbiasta Boliviaan ja Amazonian alueelle Brasiliaan. Lajin elinympäristöä ovat alankojen kosteiden metsien keski- ja pohjakerrokset. Lintu liikkuu useimmiten yksin. Ruskopäristäjän pesimäkausi on tammikuusta huhtikuulle ja lintu rakentaa pitkän putkimaisen pesän puuhun kasvimateriaaleista. ==Lähteet== Luokka:Napsijat
Biblioteca Laurenziana

thumb|upright=1.2|Kirjastoon kuuluu historiallisten tilojen lisäksi ajanmukaisempaa kirjastokäyttöä palveleva osa. Biblioteca Laurenziana on historiallinen Michelangelon suunnittelema kirjasto Firenzessä. Kirjasto rakennettiin paavi Klemens VII:n aloitteesta. Kirjasto avattiin vuonna 1571, vaikka rakennus oli yhä keskeneräinen. Kirjaston merkittävimpiin kokoelmiin kuuluu lähes 11 000 käsikirjoitusta, joista yli 700 on ajalta ennen 1000-lukua (jaa.). Kirjaston ensimmäiset piirrokset valmistuivat vuonna 1523 ja sen rakentaminen alkoi kaksi vuotta myöhemmin. Vain kirjaston seinät olivat valmiina Michelangelon lähtiessä Firenzestä vuonna 1534. Kirjaston rakentaminen ja yksityiskohtien suunnittelu jatkui myöhemmin uusien arkkitehtien, kuten Giorgio Vasarin valvonnassa. ==Lähteet== ==Katso myös== *Pyhän Markuksen kirjasto ==Aiheesta muualla== * Biblioteca Medicea Laurenziana (Sito ufficiale) (bmlonline.it) * Mission of the Library (bmlonline.it) Luokka:Italian kirjastot
Franciszek Karpiński

Franciszek Karpiński (1741–1825) oli puolalainen runoilija. Hän on kirjoittanut joukon herttaisia lyyrisiä ja myös aikoinaan hyvin suosittuja isänmaallisia runoja sekä vähemmän menestyneitä näytelmiä, kuten murhenäytelmän Judyta, ja kiinnostavat muistelmat Pamiętniki.Karpiński, Franciszek, Tietosanakirja osa 4, palsta 408, Tietosanakirja Osakeyhtiö 1911Karpiński, Franciszek, Nordisk familjebok, Uggleupplagan. 13. palsta 1151. Nordisk familjeboks förlags 1910 == Lähteet == ==Aiheesta muualla== Luokka:Puolalaiset runoilijat Luokka:Puolalaiset näytelmäkirjailijat Luokka:Vuonna 1741 syntyneet Luokka:Vuonna 1825 kuolleet
Ali Abunimah

Ali Hasan Abunimah (, s. 29. joulukuuta 1971) on palestiinalais-amerikkalainen toimittaja. Abunimahia pidetään Amerikan johtavana yhden valtion mallin puolustajana ratkaisuna Israelin ja Palestiinan konfliktiin.Naomi Zeveloff, 'Lightning Rod of the Boycott Israel Movement,' The Forward 16.3.2012. Abunimah asuu Chicagossa ja kirjoittaa säännöllisesti mm. julkaisuihin Chicago Tribune ja Los Angeles Times. Hän on toiminut Arab American Action Network -järjestön varapuheenjohtajana ja on koulutuskeskus Palestine Centerin jäsen.Ali Abunimah, ABUNIMAH: Obama's ambiguity, What it reveals about Mideast 'peace', Washington Times, 13.11.2008. Hän on myös yksi The Electronic Intifadan perustajista. Abunimah on esiintynyt monissa television keskusteluohjelmissa ja useissa Israel-Palestiinan konfliktia käsittelevissä dokumenteissa.AFSC Profile,'Ali Abunimah , American Friends Service Committee, 10.3.2010 == Varhainen elämä ja koulutus == Washington DC:ssä syntynyt Abunimah vietti lapsuutensa ja nuoruutensa Isossa-Britanniassa ja Belgiassa ennen kuin palasi opiskelemaan yliopistoon Yhdysvaltoihin. Abunimahin molemmat vanhemmat ovat Palestiinan muslimeja. Hänen äitinsä joutui pakolaiseksi Jordaniaan vuonna 1948 ja hänen isänsä pakkosiirrettiin sodassa Länsirannalla sijaitsevasta kylästään Betlehemiin. Abunimahin perheen mukaan heidän esi- isänsä tulivat Espanjasta Palestiinaan vuonna 1492, kun muslimeja karkotettiin Espanjasta.Max Blumenthal, 'Spanish Jews resisted oppression in tunnels and, exiled, clutched their keys,' Mondoweiss 2.5.2015. Abunimah on valmistunut Princetonin yliopistosta ja Chicagon yliopistosta. Hän aloitti aktivisminsa ensi kertaa Princetonissa. Työskennellessään tutkijana Chicagon yliopistossa hän kohtasi kaupungin arabiyhteisön jäsenten kanssa, ja alkoi osallistua yhteisön toimintaan. Tämä johti hänet Arab American Action Network -yhdistyksen pariin, jonka varapuheenjohtajana ja hallituksen jäsenenä hän on toiminut. == Aktivismi == === Electronic Intifada === Abunimah on yksi vuonna 2001 perustetun The Electronic Intifada -verkkomedian perustajista, joka käsittelee Israelin ja Palestiinan välistä konfliktia palestiinalaisten näkökulmasta. === Näkemykset Israel-Palestiinasta === Abunimahin mukaan kahden valtion malli Israelin ja Palestiinan konfliktin ratkaisuna ei ole enää käytännössä mahdollinen. Hän tukee kansalaisten tasa-arvoon perustuvan yhden demokraattisen valtion luomista. Abunimah esittelee näkemyksiään vuonna 2006 julkaistussa kirjassaan One Country. Abunimah vastustaa sionismia ja kannattaa Israelin väkivallatonta vastustamista BDS-liikkeen kautta. ==Lähteet== Luokka:Palestiinalaiset kirjailijat Luokka:Yhdysvaltalaiset toimittajat Luokka:Yhdysvaltalaiset kansalaisaktivistit Luokka:Vuonna 1971 syntyneet Luokka:Elävät henkilöt
Lotte Corporation

Lotte Corporation on eteläkorealainen holdingyhtiö, joka sijaitsee Soulissa. Lotte Corporation on perustettu Lotte Confectionery -nimisenä vuonna 1967. == Aiheesta muualla == *Virallinen sivusto Luokka:Monialayritykset Luokka:Eteläkorealaiset holdingyhtiöt
Alaska Milk Corporation

Alaska Milk Corporation on filippiiniläinen meijeriyhtiö, joka sijaitsee Makatiissa. Sen perusti vuonna 1972. == Aiheesta muualla == *Viralliset sivut Luokka:Filippiiniläiset elintarvikeyhtiöt Luokka:Meijerit Luokka:Elintarvikealan tuotemerkit
Hjördis

Hjördis on pohjoismainen naisen etunimi. Alun perin Hjördis on muinaisislantilaisen miekkajumalattaren nimi, ja se esiintyy jo munaispohjoismaisissa Edda-tarinoissa. Myöhemmin sen on tehnyt suosituksi erityisesti Ibsenin näytemä Helgelannin sankarit. Hjördiksen nimipäivä on suomenruotsalaisen kalenterin mukaan 11. kesäkuuta. Vuosina 1908-1928 nimi oli samalla päivällä myös suomenkielisessä kalenterissa. Vuoden 2019 loppuun mennessä nimi on Suomessa annettu noin 2100 henkilölle, joista yli puolet on syntynyt vuosina 1900–1919. == Tunnettuja Hjördiksiä == * Hjördis Nordin (s. 1932), ruotsalainen telinevoimistelija, olympiavoittaja ja maailmanmestari * Hjördis Nyberg (1885–1970), suomalainen taidemaalari * Hjördis Rosenlew (1892–1970), suomenruotsalainen opettaja ja kirjailija * Hjördis Tilgman, Pia Ravenna (1894–1964), suomalainen oopperalaulaja ja laulupedagogi == Muita Hjördiksiä == * Hjördis, Helene Schjerfbeckin maalaus vuodelta 1934 * Hjördis, Humanistisen ammattikorkeakoulun opiskelijakunta HUMAKOn maskotti == Lähteet == Luokka:Etunimet
Fonterra

Fonterra Co-operative Group Limited on uusiseelantilainen meijeriyhtiö, joka sijaitsee Aucklandissa. Se perustettiin vuonna 2001 kun maan kaksi suurinta meijeriosuuskuntaa New Zealand Dairy Group ja Kiwi Cooperative Dairies sekä New Zealand Dairy Board yhdistettiin. == Aiheesta muualla == * Viralliset sivut Luokka:Uusiseelantilaiset yritykset Luokka:Elintarvikeyhtiöt Luokka:Meijerit
Susan Broman

Susan Mirjam Broman (s. 28. heinäkuuta 1959 Helsinki) (naimisissa Lönnqvist) on entinen suomalainen taitoluistelija. Hän voitti taitoluistelun Suomen- mestaruuden vuosina 1974 ja 1979 ja kilpaili Lake Placidin talviolympialaisissa 1980 ja sijoittui 17:nneksi. == Lähteet == Luokka:Suomalaiset taitoluistelijat Luokka:Vuonna 1959 syntyneet Luokka:Elävät henkilöt
Capesize

Capesize tarkoittaa alusta joka ei kokonsa puolesta mahdu Panaman kanavaan ja useat eivät myöskään Suezin kanavaan. Päästäkseen valtamereltä toiselle laivojen täytyy kiertää Kap Horn tai Hyväntoivonniemi. Capesize-alukset ovat irtorahtialuksia jotka kuljettavat esimerkiksi hiiltä tai malmia. Tankkilaivoista termiä ei käytetä vaikkakin VLCC-alukset (Very Large Crude Carrier) voivat olla suurempiakin. Itämeren alueella Capesize-alukset ovat harvinainen näky koska osa merialueesta ja satamat ovat liian matalia täyteen kuormatulle Capesize-alukselle. Täyteen kuormattu alus ei voi edes kulkea läpi Tanskan salmista eikä Kielin kanavasta. Toisinaan aluksia kuitenkin näilläkin vesillä näkee, mutta ne lähtevät satamista vajailla kuormilla. Joskus kuormaa täydennetään vielä ulkomerellä. == Lähteet == Luokka:Laivatyypit
Miesten Suomisarjan kausi 2020–2021

Miesten Suomisarjan kausi 2020–2021 oli järjestyksessään ensimmäinen Suomisarjan kausi. == Joukkueet ja lohkojako == Lohko A Joukkue Kunta Kotihalli Blue Fox Uusikaarlepyy Tähtihalli Classic United Tampere Spiral- halli Ilves Tampere Spiral-halli Soittorasia Tampere Tamppi Areena FBT Pitu Pori Porin urheilutalo KrP Akatemia Nokia Raholan Liikuntakeskus MLT Seinäjoki Seinäjoen Uimahalli-Urheilutalo Nibacos Kokkola Kampushalli SalBa Rauma Rauman Kauppaoppilaitos SB Vaasa Vaasa OP-Arena Lohko B Joukkue Kunta Kotihalli Blackbirds Kerava Kurkelan koulu FoSu Forssa Jokioisten Leipä Areena GrIFK Kauniainen Kauniaisten palloiluhalli LoSB Lohja Sporttikeskus Tennari RSS Panthers Riihimäki Riihimäen urheilutalo SBS Kings Espoo Esport Arena SBS Wirmo Mynämäki HaNi-Halli SC Wolves Parainen PUNT Liikuntahalli S.S. Storm Siuntio Fennia Arena VSS Vihti Vihdin Campus Lohko C Joukkue Kunta Kotihalli Happee Steamers Jyväskylä Palokan koulukeskus Kosken Dynamo Hollola Koskihalli Lehmo Balls -96 Kontiolahti Kontiolahden liikuntahalli Loviisan Tor Loviisa Loviisan liikuntahalli PSS Porvoo Aurorahalli SB Heinola Heinola Vierumäki Areena Sudet SB Kouvola Jatke Areena Troopers Imatra Imatran urheilutalo VehVe Kuopio Kuopio-halli == Lohkojen sarjataulukot == === Länsi: Lohko A === === Etelä: Lohko B === === Itä: Lohko C === == Kauden jatkuminen ja divarikarsinnat == Koronaviruspandemian takia useimmat Salibandyliiton sarjat ovat tauolla, eikä Suomisarjaa pystytty pelaamaan loppuun. Kuitenkin Suomisarjan ja Pohjois-Suomen 2. divisioonan pääsevät halutessaan karsimaan paikasta Divariin karsintasarjassa. Suomisarjasta karsintoihin osallistuu 14 joukkuetta. == Lähteet == * https://salibandy.fi/fi/sarjat/suomisarja/ * https://salibandy.fi/tulospalvelu * https://salibandy.fi/fi/uutiset/divarin- karsintasarja-edessa-tassa-lohkot-ja-ottelut/ Luokka:Salibandykaudet Luokka:Suomen salibandysarjat Luokka:Vuoden 2020 salibandy Luokka:Vuoden 2021 salibandy
Liubov Efimenko

Liubov Efimenko (s. 20. kesäkuuta 1999 Pietari) on suomalainen taitoluistelija. Hän sijoittui hopealle vuoden 2014 Suomen- mestaruuskilpailuissa ja on voittanut kolme mitalia seniorien kansainvälisissä kilpailuissa. Näitä ovat pronssi vuoden 2014 Pohjoismaiden- mestaruuskilpailuista ja hopea vuoden 2016 Skate Helena -kilpailusta. == Yksityiselämä == Ljubov Efimenko syntyi 20. kesäkuuta 1999 Pietarissa. Hänen perheensä muutti Suomeen hänen ollessa 9-vuotias. Luokka:Suomalaiset taitoluistelijat Luokka:Suomen venäläiset Luokka:Vuonna 1999 syntyneet Luokka:Elävät henkilöt
Elina Hänninen

Elina Hänninen on suomalainen taitoluistelija. Hänninen on vuoden 1984 Pohjoismaiden-mestari ja vuosien 1986, 1988 ja 1989 Suomen-mestari. Hän sijoittui MM-kilpailuissa 19:nneksi vuonna 1987 ja karsiutui lyhytohjelman jälkeen vuonna 1988. Hän sijoittui EM-kilpailuissa 23:nneksi vuonna 1988 ja karsiutui lyhytohjelman jälkeen vuonna 1989. Hän edusti Turun Rientoa. == Lähteet == Luokka:Suomalaiset taitoluistelijat Luokka:Syntymävuosi puuttuu Luokka:Elävät henkilöt
Henriikka Hietaniemi

Henriikka Hietaniemi (s. 26. toukokuuta 1987 Helsinki) on suomalainen taitoluistelija. Hän sijoittui hopealle vuoden 2006 Cup of Nice -kilpailussa ja pronssille vuoden 2009 Pohjoismaiden-mestaruuskilpailuissa. Luokka:Suomalaiset taitoluistelijat Luokka:Vuonna 1987 syntyneet Luokka:Elävät henkilöt
Kaisa Kella

Kaisa Kella on entinen suomalainen taitoluistelija. Hän on kolminkertainen Pohjoismaiden-mestari ja kaksinkertainen Suomen-mestari. Kella sijoittui 11:nneksi vuoden 1992 junioreiden maailmanmestaruuskilpailuissa ja 21:nneksi vuoden 1993 Euroopan-mestaruuskilpailuissa. == Lähteet == Luokka:Suomalaiset taitoluistelijat Luokka:Syntymävuosi puuttuu Luokka:Elävät henkilöt
Dudinskoje (järvi Pihkovan alueella)

Dudinskoje () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 570 metriä pitkä, 350 metriä leveä ja sen pinta-ala on 16 hehtaaria. Järven keskisyvyys on 2,5 metriä ja sen syvänteessä on 5,0 metriä vettä. Sen ympäristö on metsämaata lukuun ottamatta pohjoispuolella olevan kolmen talon Dudinokylän () pusikoituvia peltoja. Kylästä lähtee tie ja se kulkee kaakossa sijaitsevan kylän Krasnaja Gorkan () läpi ja yhtyy Serjodkan () kirkonkylään johtavaan tiehen. == Luontoarvoja == Järvessä elää ainakin hauki, särki, ahven, suutari, ruutana, kiiski, lahna, sorva, mutakala ja rantanuoliainen. Järvellä on mutapohja ja sen hiekkarannat ovat jyrkät. == Vesistösuhteita == Dudinskoje sijaitsee Tšorjanan valuma-alueella, missä se kuuluu sen sivujoen Lotškinan pienen sivujoen Seržinskaja Ludvitsa () valuma- alueelle. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 0,4 neliökilometriä , josta järven osuus on kolmannes, ja siihen tulee lyhyen ojan vedet. Järven lasku-uoma on Seržinskaja Ludvitsa, joka yhtyy Lotškinaan lähes viiden kilometrin päässä lounaassa. == Huomautuksia == == Lähteet == Luokka:Pihkovan alueen järvet Luokka:Lotškinan valuma-alue Luokka:Pihkovan piiri
Hannele Koskinen

Hannele Koskinen (myös Antikainen) on entinen suomalainen taitoluistelija. Hän on vuoden 1978 Pohjoismaiden-mestari ja kaksinkertainen Suomen-mestari vuosilta 1973 ja 1978. Hän edusti Helsingin Taitoluisteluklubia. == Lähteet == Luokka:Suomalaiset taitoluistelijat Luokka:Syntymävuosi puuttuu Luokka:Elävät henkilöt
Viestijuoksun Suomen-mestaruuskilpailut 1931

Viestijuoksun Suomen-mestaruuskilpailut 1931 järjestettiin 18.–19. heinäkuuta Tampereella Pyynikin kentällä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin Kisa-Veikot 43,0 Unto Vahtera Erkki Koponen Niilo Mattila Unto Salminen 2\. Helsingin IFK 43,7 Jarl Johansson Bengt Sjöstedt Erik Wilén Börje Strandvall 3\. Helsingin Kisa- Veikot II 44,1 Heino Kokkonen Juho Huhta Anton Husgafvel Väinö Mattila 4 × 400 m 1\. Helsingin IFK 3.21,7 Bengt Sjöstedt Erik Wilén Paavo Mickelson Börje Strandvall 2\. Helsingin Kisa-Veikot I 3.22,7 Väinö Mattila Niilo Mattila Antti Korhonen Juho Huhta 3\. Helsingin Kisa-Veikot II 3.31,2 Anton Husgafvel Matti Ollila Erkki Peltonen Unto Salminen 4 × 800 m 1\. Helsingin IFK 8.00,1 Erik Wilén Börje Strandvall Frej Liewendahl Paavo Mickelson 2\. Helsingin Kisa-Veikot 8.01,3 Olavi Hongisto Juho Huhta Volmari Iso-Hollo Eino Purje 3\. Helsingin Toverit 8.02,3 Kaarle Ruotsalainen Juho Tiainen Erkki Tarvainen Lauri Lehtinen 4 × 1 500 m 1\. Jyväskylän Kisa-Toverit 16.34,5 Lauri Ylönen Onni Koskinen Armas Kinnunen Martti Luomanen 2\. Helsingin Kisa-Veikot 16.36,4 Svante Malmelin Pentti Aakkula Volmari Iso-Hollo Toivo Loukola 3\. Viipurin Urheilijat 17.03,2 Eino Purho A.Raukola Jonne Torikka Toivo Hoppania ==Lähteet== * * * Luokka:Viestijuoksun Suomen-mestaruuskilpailut Luokka:Tampereen urheilutapahtumat Luokka:Vuoden 1931 yleisurheilu
Tutšnoje (järvi Pihkovan alueella)

Tutšnoje tai Putšnoje () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 0,32 kilometriä pitkä, 0,21 kilometriä leveä ja sen pinta-ala on 17 hehtaaria. Sen keskisyvyys on 1,3 metriä ja sen syvänteessä on 2,8 metriä vettä. Järveä kiertää leveä avosuon vyöhyke, joka sijaitsee metsämaan sisällä. Vaikka lähimetrissä kulkee ilmakuvien mukaan polkuja, ei järvelle näytä johtavan tietä. Se on autio. == Luontoarvoja == Järvessä elää ainakin hauki, särki, ahven, ruutana, kiiski ja mutakala. Järvessä on mutapohja, mutta sen turvetta kasvavat rannat muodostavat hyllyviä mättäitä. Rantaan on siksi vaikea päästä. == Vesistösuhteita == Tutšnoje sijaitsee Tšorjanan sivujoen Volosnjan valuma-alueella. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen. Järven valuma- alueen koko on 1,0 neliökilometriä eikä siihen tule karttojen mukaan ojia. Sen laskuoja on pieni ja se yhtyy Volosnjaan 1,2 kilometrin päässä ja se vuorostaan yhtyy Tšorjanaan kahden kilometrin päässä siitä. Ojan yhtymäkohdassa on puron korkeus 32 metriä mpy. == Huomautuksia == == Lähteet == Luokka:Pihkovan alueen järvet Luokka:Volosnjan valuma-alue Luokka:Pihkovan piiri
Sanna-Maija Wiksten

Sanna-Maija Wiksten (s. 28. heinäkuuta 1980 Espoo) on entinen suomalainen taitoluistelija. Hän on vuoden 1998 Pohjoismaiden-mestari, vuoden 1999 Nebelhorn Trophy -hopeamitalisti ja vuoden 1999 Suomen-mestari. Hän edusti Tikkurilan Taitoluisteluklubia Vantaalla ja Espoon Jäätaitureita Espoossa. == Lähteet == Luokka:Suomalaiset taitoluistelijat Luokka:Vuonna 1980 syntyneet Luokka:Elävät henkilöt
Limnoria tripunctata

Limnoria tripunctata on siirojen (Isopoda) lahkoon ja Limnoriidae-heimoon kuuluva merivesissä elävä äyriäislaji. Laji kasvaa yleensä noin viiden millimetrin mittaiseksi. Sitä tavataan Atlantin valtamereltä ja Tyyneltämereltä. Laji on ainakin valkopilkkukaniinikalan (Siganus canaliculatus) ravintoa. == Lähteet == Luokka:Siirat
Kella

Kella on sukunimi, joka on muun muassa seuraavilla suomalaisilla henkilöillä: *Kaisa Kella, taitoluistelija *Marjaana Kella (s. 1961), valokuvataiteilija ja professori.
Hydroides elegans

Hydroides elegans on putkimatojen (Serpulidae) heimoon kuuluva merivesissä elävä nivelmatolaji. Hydroides elegans elää korkeintaan 3 890 metrin syvyydessä 3–13 asteen lämpöisissä vesissä. Sitä tavataan Aasiasta, Euroopasta, Pohjois-Amerikasta, Etelä-Amerikasta ja Oseaniasta. Laji on ainakin valkopilkkukaniinikalan (Siganus canaliculatus) ravintoa. == Lähteet == Luokka:Monisukasmadot
Gustav Kadelburg

Gustav Kadelburg (26. heinäkuuta 1851 Pest, Unkarin kuningaskunta – 11. syyskuuta 1925 Berliini, SaksaKadelburg, Gustav, Deutsche Biographie, viitattu Kadelburg, Gustav, Österreichisches Biographisches Lexikon 1815–1950, viitattu 11.6.2020 ) oli saksalainen näyttelijä ja huvinäytelmä- ja farssikirjailija. Hän aloitti 1871 Berliinin Wallner-teatterin jäsenenä. Siellä hän esitti kymmenkunta vuotta talonpoikais- ja bonvivant-osia. 1884–1894 hän esitti Berliinin Deutsches Theaterissa varsinkin karakteerikoomikon rooleja. Sen jälkeen hän esiintyi vierailijana.Kadelburg, Gustaf, Tietosanakirja osa 3, palsta 1699, Tietosanakirja Osakeyhtiö 1911Kadelburg, Gustav, Meyers Großes Konversationslexikon, viitattu 11.6.2020 Kadelburgin tunnetuimmat näytelmänsä ovat In Zivil, Zwei Wappen, Hans Huckebein; yhdessä Oscar Blumenthalin kanssa Grosstadtluft, Orientreise, Im weissen Rössl, sen heikompi jatko Als ich wiederkam ja Der blinde Passagier. Yhdessä Franz von Schönthanin kanssa huvinäytelmät hän kirjoitti Goldfische, Die berühmte Frau, Der Herr Senator ja paljon aikanaan esitetty Zwei glückliche Tage. Yhteistyössä Fedor von Zobeltitzin kanssa Kadelburg on kirjoittanut huvinäytelmän Ein (Der) Familientag. Kadelburgin näytelmät ovat huvittavia ja varsinkin Saksan porvarispiireissä yleisesti suosittuja. ==Suomennetut teokset== * "Eläviä kuvia": 3-näytöksinen ilveily (myöhemmin nimellä "Elokuvia"), O[scar] Blumenthal ja G[ustav] Kadelburg, suomalainen sovitelma, Helsinki: Yrjö Weilin 1907. Sarja: Näytelmäkirjasto, n:o 33. *Husaarikuume: 4-näytöksinen huvinäytelmä, Gustav Kadelburg, R. Skowronnek, Viipuri: Viipurin Näyttämö 19?? (sijainti Teatterikorkeakoulun kirjastossa) *Kuuluisia naisia: huvinäytelmä kolmessa näytöksessä, Franz von Schönthan, Gustav Kadelburg, suom. Anni Levander (Käsikirjoitus, sijainti Teatterikorkeakoulun kirjastossa) * Herra senaattori: 3-näytöksinen huvinäytelmä, Franz von Schönthan, Gustav Kadelburg, suom. Jaakko Tervo, (käsikirjoitus, sijainti Teatterikorkeakoulun kirjastossa) * Valkoinen hevonen: 3-osainen laulunäytelmä (Im Weissen Rössl. Libretto), Ralph Benatzky, säv.; Oscar Blumenthal, Gustav Kadelburgin ja Oscar Blumenthalin huvinäytelmän mukaan vapaasti kirj. Hans Müller, suom. Orvo Kärkönen. (Käsikirjoitus, sijainti Teatterikorkeakoulun kirjastossa) == Lähteet == ==Aiheesta muualla== Luokka:Saksalaiset näytelmäkirjailijat Luokka:Saksalaiset näyttelijät Luokka:Vuonna 1851 syntyneet Luokka:Vuonna 1925 kuolleet
Adamawalais-ubangilaiset kielet

Adamawalais-ubangilaiset kielet ovat Afrikan keskiosissa puhuttavia kieliä, jotka kuuluvat nigeriläis-kongolaisten kielten kielikuntaan. Kielet jakautuvat läntisiin adamawa-kieliin ja itäisiin ubangi-kieliin. Kieliä on yhteensä yli sata. Suurimpia niistä ovat azande, gbaja ja banda. == Lähteet == Luokka:Nigeriläis-kongolaiset kielet
Talosela

Talosela on sukunimi, joka on muun muassa seuraavilla suomalaisilla henkilöillä: *Erkki Talosela (1921–2010), painija, Risto Taloselan veli *Risto Talosela (1924–2018), painija, Erkki Taloselan veli
Luokittelematon kieli

Luokittelematon kieli on sellainen kieli, jonka sukulaisuussuhteet muihin kieliin ovat epäselviä kielitieteen piireissä. Erona isolaattikieliin luokittelemattomien kieliä ei ole vielä senhetkisen tutkimustiedon valossa pystytty yhdistämään muihin kieliin. Luokittelemattomat kielet ovat yleensä vastikään tunnistettuja, kun taas isolaattakielten sukulaissuhteiden puuttuminen on pystytty perustelemaan pitkällisen tieteellisen tutkimuksen avulla.. Syitä sille, miksi kieli on luokittelematon, ovat mm.: * Tutkimuksen ja datan puute * Tutkimuksen ja datan huono laatu * Huonosti tunnetut suhteet naapurikieliin * Tieteellinen konsensus Ethnologue listaa yhteensä 51 luokittelematonta kieltä, joista merkittävä osa sijaitsee Brasiliassa ja Indonesiassa. == Esimerkkejä luokittelemattomista kielistä == Kieli ISO 639-3 Puhuma-alue Agavotaguerra avo Brasilia Enggano eno Indonesia Lufu ldq Nigeria Majhwar mmj Intia Pumé yae Venezuela Quinqui quq Espanja Skottiromani trl Skotlanti Waxianghua wxa Kiina Yitha-yitha xth Australia Lähde: == Lähteet == *
Mirja Hartimo

Mirja Hartimo (s. 1970 Espoo) on suomalainen filosofi, jonka erikoisaloja ovat matematiikan ja logiikan historia ja filosofia sekä fenomenologia. Hartimo on teoreettisen filosofian yliopistonlehtori Helsingin yliopistossa ja dosentti Helsingin ja Tampereen yliopistossa. == Teoksia == * Husserl's Philosophy of Mathematical Practice. Cambridge Elements in Philosophy of Mathematics. Cambridge University Press, 2024. * Husserl and Mathematics, Cambridge University Press, 2021. * Contemporary Phenomenologies of Normativity. Norms, Goals, and Values. toim. Heinämaa, Sara, Hartimo, Mirja ja Hirvonen Ilpo. Routledge 2022. *Phenomenology and the Transcendental. toim. Heinämaa, Sara, Hartimo, Mirja ja Miettinen, Timo. Routledge 2014. * Muisti. toim. Hakkarainen, Jani, Hartimo, Mirja ja Virta, Jaana. Tampere: Tampere University Press 2014. *Phenomenology and Mathematics. toim. Springer. 2010. == Kirjoituksia == * “Formal and Transcendental Logic—Husserl’s most mature reflection on mathematics and logic”, in The Husserlian Mind, edited by Hanne Jacobs. The Routledge Philosophical Mind Series. 2021. 50-59. *“Husserl’s Transcendentalization of Mathematical Naturalism.” Journal of Transcendental Philosophy. 1 (3), 2020: 289-306. *“Husserl’s phenomenology and scientific practice”, in Harald Wiltsche, Philipp Berghofer (eds.), Phenomenological Approaches to Physics—Historical and Systematic Issues. Synthese Library Series, Springer. 2020. 63-78. DOI 10.1007%2F978-3-030-46973-3_3. *“Husserl on Kant, and the Critical View of Logic,” Inquiry, 2019. DOI:10.1080/0020174X.2019.1651089 * “Husserl on ‘Besinnung’ and formal ontology” in Frode Kjosavik and Camilla Serck-Hanssen (eds). Metametaphysics and the Sciences: Historical and Philosophical Perspectives. Routledge. 2019. 200-215. * “Husserl on completeness, definitely,” Synthese 195, 2018: 1509–1527. DOI: 10.1007/s11229-016-1278-7. * “Husserl and Gödel’s incompleteness theorems.” The Review of Symbolic Logic, 10 (4), 2017: 638-650. DOI:10.1017/S17550203170000893 * “On the Origins of Scientific Objectivity”, in Husserl’s Phenomenology of Intersubjectivity: Historical Interpretations and Contemporary Applications. Edited by Frode Kjosavik, Christian Beyer, and Christel Fricke. Routledge. 2018. 302-321. * “Husserl and Hilbert” in Essays on Husserl’s Logic and Philosophy of Mathematics, edited by Stefania Centrone, Synthese Library. Springer. 2017. 245 - 263. * “Syntactic Reduction in Husserl’s Early Phenomenology of Arithmetic” with Mitsuhiro Okada, Synthese. 2016. 193(3), 937-969. DOI 10.1007/s11229-015-0779-0 * ”Husserl’s Pluralistic Phenomenology of Mathematics”. Philosophia Mathematica 20(1) 2012. 86-110. * “From Geometry to Phenomenology". Synthese. Vol. 162, 2, 2008. 225-233. * “Towards completeness: Husserl on theories of manifolds 1890-1901.” Synthese. Vol. 157,1, 2007. 281-310. == Aiheesta muualla == * ‪Mirja Hartimo‬ - ‪Google Scholar‬ * ORCID Luokka:Suomalaiset filosofit Luokka:Vuonna 1970 syntyneet Luokka:Elävät henkilöt
Postalveolaari

Postalveolaari on konsonantti, jonka ääntöpaikka sijaitsee hammasvallin takana ennen kitalakea. Esimerkkejä postalveolaareista ovat mm. [ʃ], joka on soinniton frikatiivi, ja [dʒ], joka on soinnillinen affrikaatta. == Lähteet == Luokka:Konsonantit
École de management de Normandie

École de management de Normandie on eurooppalainen kauppakorkeakoulu, joka toimii Pariisissa, Le Havressa, Caenssa, Oxfordssa, ja Dublinssa. EM Normandie perustettiin Ranskassa vuonna 1871. Vuonna 2019 EM Normandie oli 21. sijalla Financial Timesin Euroopan kauppakorkeakoulujen rankinglistalla.European Business School Rankings 2019 EM Normandiella on kansainvälinen kolmoisakkreditointi (EPAS, EQUIS ja AACSB).L’EM NORMANDIE RÉACCRÉDITÉE AACSB POUR 5 ANS . Koulun tunnettuihin alumneihin lukeutuvat muun muassa Patrick Bourdet (CEO Areva Med) ja palvelukomissaari Frédéric Daruty de Grandpré (CEO 20 Minutes). == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Le Havre
Hélène Boschi

Hélène Boschi (1917 Lausanne – 1990 Strasbourg) oli sveitsiläinen pianisti ja musiikkipedagogi. Hän loi suurimman osan urastaan Ranskassa.Courte biographie d'Hélène Boschi Notre Histoire Boschi opiskeli pianonsoittoa Yvonne Leféburen ja Alfred Cortot'n johdolla Pariisin École normale de musiquessa. Hän itse opetti siellä vuosina 1960–1965 ja Strasbourgin konservatoriossa 1965–1985. Hän piti opetusta myös Weimarissa vuosina 1960–197750\. Weimarer Meisterkurse (2009), NMZ, 2. Juli 2009 . Hänen johdollaan opiskelivat muiden muassa Piotr Anderszewski, Claire Chevallier, Allain Gaussin, Alain Jomy, Thierry Mechler ja Emmanuel Strosser. Boschin yhteistyökumppaneita kamarimusiikin tulkitsijoina olivat muiden muassa Armand Angster, Gérard Caussé, Michel Debost, Irène Joachim, Annie Jodry, Jean-Jacques Kantorow, Étienne Péclard ja Germaine Mounier. Säveltäjiin, joiden teoksia Boschi esitti ja levytti, kuuluivat Wolfgang Amadeus Mozart, Muzio Clementi, Claude Debussy, Ferruccio Busoni, Robert Schumann ja Clara Schumann. Vuonna 1975 Boschille myönnettiin Zwickaun kaupungin Robert Schumann -palkinto. Hänelle omistivat teoksiaan Luigi Dallapiccola ja Claude Ballif. Boschi soitti myös lyhytelokuvissa. == Lähteet == Luokka:Ranskalaiset pianistit Luokka:Sveitsiläiset pianistit Luokka:Musiikkipedagogit Luokka:Vuonna 1917 syntyneet Luokka:Vuonna 1990 kuolleet
Kakkosen kausi 2020

Kakkosen kausi 2020 oli Suomen jalkapallon kolmanneksi korkeimman sarjatason kausi. Se pelattiin kolmessa kahdentoista joukkueen lohkossa yksinkertaisena sarjana ja lisäksi jokaisessa lohkossa pelattiin neljän joukkueen paikalislohkoissa kaksinkertainen sarja. Lohkojen voittajat nousivat Ykköseen ja kaksi viimeistä joukkuetta putosivat Kolmoseen kaudeksi 2021.PALLOLIITON KANSALLINEN JALKAPALLON KILPAILUTOIMINTA 2020 – POIKKEUSSÄÄNNÖT JA -MÄÄRÄYKSET KORONATILANTEESSA == Joukkueet ja lohkojako == Lohko A: {| class="wikitable" style="width: 95%; text-align: left; margin: 0.5em 0.5em 0.5em 0.5em;" Joukkue Kaupunki EPS Espoo Honka/Akatemia Espoo Kiffen Helsinki Viikingit Helsinki JäPS Järvenpää Kultsu Lappeenranta Reipas Lahti MiPK Mikkeli NJS Nurmijärvi PEPO Lappeenranta PK-35 Helsinki PKKU Kerava == Sarjataulukot == === Lohko A === Lähde: Palloliitto ===Lohko B === Lähde: Palloliitto ===Lohko C=== Lähde: Palloliitto ==Parhaat pelaajat== Jalkapallon Pelaajayhdistys valitsi vuoden 2020 Kakkosen lohkojen parhaat pelaajat pelaajien oman äänestyksen perusteella: * Lohko A: Jontahan Muzinga (PK-35) * Lohko B: Kai Meriluoto (Klubi-04) * Lohko C: Joona Hiltunen (JIPPO) Pelipaikkojensa parhaiksi Kakkosessa valittiin: ===Lohko A:=== Vuoden maalivahti Otso Knuuttila (NJS) Vuoden puolustaja Miloš Josimov (PEPO) Vuoden keskikenttäpelaaja Esa Terävä (PK-35) Vuoden hyökkääjä Jonathan Muzinga (PK-35) ===Lohko B:=== Vuoden maalivahti Mathias Ahlblad (Klubi-04) Vuoden puolustaja Miska Rautiola (Ilves/2) Vuoden keskikenttäpelaaja Saku Heiskanen (Klubi-04) Vuoden hyökkääjä Kai Meriluoto (Klubi-04) ===Lohko C:=== Vuoden maalivahti Ville Viljala (FCV) Vuoden puolustaja Timo Tahvanainen (JIPPO) Vuoden keskikenttäpelaaja Joona Hiltunen (JIPPO) Vuoden hyökkääjä Robin Saastamoinen (JJK Jyväskylä) Lähde: == Parhaat maalintekijät == ===Lohko A:=== 11 maalia: * Jonathan Muzinga (PK-35) 10 maalia: * Gerald Ben (MiPK) * Miro Salminen (NJS) 8 maalia: * Jere Ahopelto (EPS) * Samuli Heiska (FC Kiffen) 7 maalia: * Tony Lehtimäki (NJS) ===Lohko B:=== 17 maalia: * Juho Salminen (KaaPo) 14 maalia: * Jesse Huhtala (HJS Akatemia) * Kai Meriluoto (Klubi 04) 11 maalia: * Daniel Langhoff (GrIFK) * Gezim Voca (Pargas IF) 10 maalia: * Olli Jakonen (SalPa) 9 maalia: * Casper Terho (Klubi 04) * Saku Heiskanen (Klubi 04) 8 maalia: * Santeri Haarala (Ilves/2) ===Lohko C:=== 13 maalia: * Robin Saastamoinen (JJK Jyväskylä) 10 maalia: * Samson Ebuka Obioha (Kemi City FC) * Joona Hiltunen (JIPPO) 9 maalia: * Riku Jääskä (FC Kiisto) * Jarkko Luiro (RFA) * Pekka Welling (JS Hercules) * Saša Jovović (Kemi City FC) 8 maalia: * Muritala Adeniran (JS Hercules) 7 maalia: * Bruno Rodrigues (KuFu-98) * Matias Sarlin (FCV) Lähde: == Lähteet == Luokka:Kakkosen kaudet Luokka:Jalkapallosarjojen kausi 2019–2020/2020
Ilan Pappé

pienoiskuva|Ilan Pappé Ilan Pappé (, s. 1954) on israelilainen historioitsija ja aktivisti. Hän työskentelee professorina Britanniassa Exeterin yliopistossa. Pappé on syntynyt Haifassa, Israelissa. Ennen muuttoaan Britanniaan hän työskenteli politiikan tutkimuksen lehtorina Haifan yliopistossa vuosina 1984–2007 ja toimi puheenjohtajana Palestiina-Israelia tutkivassa Emil Touma -instituutissa vuosina 2000–2008. Pappé on julkaissut lukuisia Israelia ja Palestiinaa käsitteleviä artikkeleita ja teoksia, mm. palestiinalaisten etnistä puhdistamista käsittelevän kirjan The Ethnic Cleansing of Palestine (2006). Pappé kuului israelilaiseen vihervasemmistolaiseen Hadash-puolueeseen ja oli ehdolla Knessetiin vuosina 1996 ja 1999. Pappé on yksi Israelin nk. uusista historioitsijoista, jotka ovat kirjoittaneet uudelleen Israelin vuoden 1948 historiaa sen jälkeen, kun useat itsenäistymisen aikaiset asiakirjat tulivat julkisiksi 1980-luvulla. Pappé on mm. kirjoittanut, että 700 000 palestiinalaisen karkotus vuonna 1948 oli suunnitelma Daletin mukainen etninen puhdistus, eikä tapauskohtaista, kuten muut historioitsijat ovat väittäneet. Pappé on kannattanut Israelin akateemista boikottia. Pappé tukee demokraattista yhden valtion ratkaisua, jossa palestiinalaisilla ja israelilaisilla olisi yhtäläiset oikeudet. Muut historioitsijat ovat sekä tukeneet että kritisoineet Pappén töitä. Ennen lähtöään Israelista vuonna 2008 hän oli saanut useita tappouhkauksia. == Lähteet == Luokka:Juutalaiset historioitsijat Luokka:Israelilaiset historioitsijat Luokka:Aktivistit Luokka:Israelilaiset professorit Luokka:Vuonna 1954 syntyneet Luokka:Elävät henkilöt
Islannin kielet

pienoiskuva|Islannin yliopiston kirjaston aukioloajat. Islanti on kielellisesti hyvin eristäytynyt. Maan ylivoimaisesti puhutuin kieli on maan virallinen kieli, islanti (93,2% väestöstä). == Islanti ja islantilainen viittomakieli == Vuoden 2011 perustuslain mukaan Islannin ainoa virallinen kieli on islanti. Kielen katsotaan olevan kansalaisten identiteetin muodostamisen kulmakivi, joka näkyy mm. lainasanojen välttelynä. Islantilainen viittomakieli on tunnustettu vähemmistökieleksi. Laki takaa jokaiselle mahdollisuuden opiskella viittomakieltä, mikäli nämä itse käyttävät sitä tai se on jonkun läheisen ensisijainen kieli.. == Muut kielet == Muut Islannissa käytettävät kielet ovat maahanmuuttajien äidinkieliä. Työn perässä Islantiin on muuttanut paljon puolalaisia, jotka ovat maan suurin vähemmistö. Puolaa puhuu noin 2,71% Islannin väestöstä. Reykjavíkissa toimii puolankielinen koulu, jonka taustalla toimii voittoatavoittelematon yhdistys. Puolan lisäksi Islannissa puhutaan seuraavia kieliä: Kieli Osuus väestöstä Liettua 0,43% Englanti 0,32% Saksa 0,31% Tanska 0,31% Portugali 0,28% Filipino 0,24% Thai 0,17% Latvia 0,14% Muut 1,89% == Lähteet == *
Viestijuoksun Suomen-mestaruuskilpailut 1932

Viestijuoksun Suomen-mestaruuskilpailut 1932 järjestettiin 16.–17. heinäkuuta Helsingissä Eläintarhan kentällä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin Kisa-Veikot 43,5 Väinö Mattila Erkki Koponen Niilo Mattila Unto Salminen 2\. Helsingin IFK 44,1 E. Eriksson Jarl Johansson Torsten Avellan Åke Lindfors 3\. Helsingin Kisa-Veikot II 44,1 Toivo Kauppi Juho Huhta Anton Husgafvel Tauno Kumlander 4 × 400 m 1\. Helsingin Kisa-Veikot 3.28,0 Antti Korhonen Unto Salminen Niilo Mattila Juho Huhta 2\. Helsingin IFK 3.29,5 Jarl Johansson Åke Lindfors Paavo Mickelson Erik Vilén 3\. Helsingin Toverit 3.37,3 L. Kujanpää I. Arvola Mäkiö Eino Filppu 4 × 800 m 1\. Hämeenlinnan Tarmo 8.10,0 Aarre Pohjavirta Karvonen Vilho Myllyniemi Ossi Tejler 2\. Viipurin Urheilijat 8.12,4 Aarne Sunimento Bruno Alajääski Oiva Adolfsen Toivo Hoppania 3\. Turun Urheiluliitto 8.14,6 Niilo Koivunalho Eero Pilpola Arvo Suomela Kaarlo Tuominen 4 × 1 500 m 1\. Turun Urheiluliitto 16.45,6 Niilo Koivunalho Eero Pilpola Arvo Suomela Kaarlo Tuominen 2\. Kaustisen Pohjan-Veikot 16.45,8 Sulo Harju Uljas Känsälä Paavo Jokivirta Armas Peltola 3\. Viipurin Urheilijat 16.45,9 Aarne Sunimento Oiva Adolfsen Jonne Torikka Toivo Hoppania ==Lähteet== * * * Luokka:Viestijuoksun Suomen-mestaruuskilpailut Luokka:Viipurin urheilu Luokka:Vuoden 1932 yleisurheilu
Pietari Haukkala

Pietari Matias Haukkala on kuvitteellinen hahmo televisiosarjassa Salatut elämät ja sen sisarsarjassa, Rantabaarissa. Hahmoa esittää Miikka Wallin. Pietari oli ammatiltaan ensihoitaja, ja Janne Haukkalan isoveli. Pietari mainittiin jo sarjassa vuonna 2011 kun Janne yritti ostaa kaljaa hänen nimissään Liisa Salolta.Selviää jaksossa 2144: Iidan mäyräkoira pissii Jannen kintuille (22.09.2011) == Rakkauselämä == Pietari oli ennen sarjaan saapumistaan joutunut onnettomuuteen kihlattunsa Lola Vinbergin kanssa. Onnettomuuden jälkeen Lola oli vaipunut koomaan. Pietari vieraili Lolan luona sairaalassa toistuvasti. Kun Jiri Viitamäki sai selville onnettomuudesta, Pietari valehteli kihlattunsa kuolleen. Pietari ei uskonut Lolan heräävän koomasta, joten hän jatkoi elämäänsä. Pian hän aloitti suhteen Eva Tammisen kanssa. Kun Eva suunnitteli parin kihlaantumista, päätti Pietari kertoa hänelle Lolasta ja auto-onnettomuudesta. Eva halusi nähdä Lolan ennen kuin he antaisivat asian olla. Lola oli kuitenkin herännyt koomasta. Lola keskusteli Pietarin kanssa ja hyväksyi sen, että tämä oli jatkanut elämäänsä. Pietari päätyi suutelemaan Peppi Puolakkaa, jota hän ja Eva olivat auttaneet muutossa. Koska Eva ja Pietari olivat edelleen yhdessä, Pietari päätti lopettaa ystävyytensä Pepin kanssa. Kun Pietari ja Peppi olivat Porissa koulutuspäivillä, he päätyivät humalassa sänkyyn. Pietari kertoi muutaman viikon päästä Evalle pettäneensä tätä, mutta jätti kertomatta sen, kenen kanssa. Myöhemmin Pietari ja Peppi päätyivät sänkyyn uudelleen. Lopulta Eva ja Pietari erosivat, ja Pietari muutti asumaan veljensä Jannen luo. Myöhemmin Pietari alkoi seurustella Pepin kanssa ja muutti tämän luokse asumaan. Pepin ja Pietarin suhteen aikana Pietari oli kiinnostunut tämän siskosta, Aino Kaukovaarasta. Peppi ja Pietari päätyivät lopulta eroamaan Pietarin valehtelun takia. Lola ja Pietari lähtivät sarjasta samaan aikaan, siirtyen päähenkilöiksi Rantabaariin. Lola ja Pietari lopulta erosivat, kun Lola sai selville Pietarilla olleen salasuhde toiseen naiseen (Suvi Taivalsalo). == Lähteet == Luokka:Salatut elämät -hahmot
Lancasterin piirikunta (Etelä-Carolina)

Lancasterin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 98 012 vuonna 2019. Piirikunnan hallintokeskus on Lancasterin kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Laurensin piirikunta (Etelä-Carolina)

Laurensin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 67 493 vuonna 2019. Piirikunnan hallintokeskus on Laurensin kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Leen piirikunta (Etelä-Carolina)

Leen piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 16 828 vuonna 2019. Piirikunnan hallintokeskus on Bishopvillen kaupunki. Piirikunta perustettiin vuonna 1902. == Lähteet == == Aiheesta muualla == Luokka:Etelä-Carolinan piirikunnat
Hindivyöhyke

Hindivyöhyke (eng. Hindi belt) on hindin kielen sydänmaata Pohjois-Intian keskiosissa. Yhteensä hindiä puhuu Intiassa 528 miljoonaa ihmistä. == Maantieteellinen sijoittuminen == Alueet, jotka kuuluvat hindivyöhykkeeseen: * Uttarakhand * Himachal Pradesh * Rajasthan * Haryana * Pääkaupunkiseutu * Uttar Pradesh * Madhya Pradesh * Bihar * Chhattisgarh * Jharkhand Hindi on keskeinen kieli Intiassa, sillä se on liittovaltion toinen virallinen kieli englannin rinnalla. Hindivyöhykkeeltä valitaan Intian parlamentin alahuoneeseen 226 edustajaa (kaikkiaan 543 edustajasta). == Hindi murrejatkumona == Hindi kuuluu jo itsessään murrejatkumoon nimeltä hindustani. Toinen tärkeä kieli urdu. Hindin katsotaan olevan hindustanin Intiassa standardoitu muoto, jossa on paljon sanskritista tulleita lainasanoja.. === Intiassa === Intian väestönlaskennassa vuonna 2001 hindin kieleksi katsottiin kuuluvan 12 eri kieltä tai murretta. Nämä ovat awadhi, bagheli, bagri, bandžari, bhadrawahi, gaddi, bhodžpuri, brajbhasha, bundeli, chambeali, chhattisgarhi, churahi. Kun lasketaan yhteen kaikki hindiläiseen murrejatkumoon kuuluvat kielimuodot, hindiä puhuu 44% Intian väestöstä. === Intian ulkopuolella === Pakistanin toinen virallinen kieli, urdu, on hyvin läheistä sukua hindille, mutta erona tähän urdussa on lainasanoja sanskritin sijaan persiasta. Toisinaan hindivyöhykkeen katsotaan siis jatkuvan myös Pakistaniin (ns. hindi–urdu -vyöhyke). Fidžinhindi on myös osa hindivyöhykettä, vaikka onkin maantieteellisesti erillään Intiasta. == Lähteet == Luokka:Intian kielet
József Kiss

József Kiss (1843–1921Kiss, József, Österreichisches Biographisches Lexikon, viitattu 12.6.2020 ) oli unkarilainen runoilija. Toimittuaan muutamia vuosia Temesvárin juutalaisen seurakunnan notariuksena hän siirtyi 1882 Budapestiin. Kissin ensimmäinen runokokoelma Zsidó dalok (1868) ei herättänyt erityistä huomiota, mutta "Simon Judit" -nimisen balladin (1875) ansiosta hänestä tuli yhdellä iskulla tunnettu kautta maan. Balladi- ja romanssirunoilijana Kiss olikin aikanaan Unkarin parhaimpia. Kissin runokokoelmia ovat muun muassa Runoja (1876) ja Uusia runoja (1891). Hän oli vuodesta 1890 A hét ('Viikko') -nimisen kaunokirjallisen viikkolehden toimittaja.Kiss, József, Tietosanakirja osa 4, palsta 1035, Tietosanakirja Osakeyhtiö 1911 Kissin suomennettuja runoja on antologiassa Unkarin lyyra.Unkarin lyyra, s. 186–188, Suomalaisen Kirjallisuuden Seura 1970Runotietokanta, Lahden kaupunginkirjasto, viitattu ==Suomennettuja runoja== * Hauta * Oi, miksi näin myöhään * Ruhtinas Potemkin == Lähteet == ==Aiheesta muualla== Luokka:Unkarilaiset runoilijat Luokka:Vuonna 1843 syntyneet Luokka:Vuonna 1921 kuolleet
Hans E. Kinck

Hans E[rnst] Kinck (11. lokakuuta 1865 Øksfjord, Finnmark, Norja – 13. lokakuuta 1926 Oslo, NorjaHans Kinck, Store norske leksikon, viitattu 12.6.2020 ) oli norjalainen kirjailija. Hänen teoksensa ovat omaperäisiä ja täynnä villiä, voimakasta fantasiaa. Knut Hamsunin tavoin hän kuvailee kernaasti alkuperäisiä vaistoihmisiä, jotka ovat salaperäistä sukua luonnonvoimien kanssa. Kielellisessä suhteessa Kinck rikastutti kirjallisuutta uusilla sanoilla ja käänteillä. Ruotsalainen kirjailija Tage Aurell on luonnehtinut häntä sanoin “Nordens ypperste novellist” (’Pohjolan paras novellisti’). Hänen teoksiaan ovat esimerkiksi Ungt Folk (1893) Flaggermusvinger (1895), Sus (1896), Fra hav til hei (1897), Hugormen (1898), Fru Anny Porse (1900), Emigranter (1904), Masker og mennesker (1909).Kinck, Hans Ernst, Tietosanakirja osa 4, palsta 920, Tietosanakirja Osakeyhtiö 1911 Kinckin puoliso oli kirjailija Minda Ramm.Minda Mathea Olava Ramm, Norsk biografisk leksikon, viitattu 12.6.2020 Kinckin tuotannosta on suomeksi näytteitä antologiassa Skandinavian kirjallisuuden kultainen kirja (WSOY 1930). == Lähteet == ==Aiheesta muualla== Luokka:Norjalaiset kirjailijat Luokka:Vuonna 1865 syntyneet Luokka:Vuonna 1926 kuolleet
Minda Ramm

Minda Mathea Olava Ramm (27. joulukuuta 1859 Sogndal, Norja – 11. huhtikuuta 1924) oli norjalainen kirjailija.Minda Mathea Olava Ramm, Store noske leksikon, viitattu 12.6.2020 Ramm suoritti cand. real. -tutkinnon 1890 ja julkaisi esikoisteoksensa Lommen 1896. Siinä hän kuvaa nuoren intellektuellin naisen kokemaa ristiriitaa, kun tämä kypsyy henkisesti ja luopuu naisen perinteisestä sukupuoliroolista. Aihetta käsittelevät myös Overtro. Skildringer fra ottiårene (1898) ja satiirinen pikkukaupunkikuvaus Valgaar (1909). Hänen viimeinen ja merkittävin teoksensa on Fotfæste (1918), jossa hän käsittelee kaipuuta löytää elämään filosofinen perusta. Rammin puoliso oli norjalainen kirjailija Hans E. Kinck. == Lähteet == Luokka:Norjalaiset kirjailijat Luokka:Vuonna 1859 syntyneet Luokka:Vuonna 1924 kuolleet
Jan Jakob Lodewijk ten Kate

Jan Jakob Lodewijk ten Kate (1819–1889) oli alankomaalainen runoilija, vuodesta 1845 reformoitu pappi. Katen ensimmäinen runokokoelma Gedichten ilmestyi 1836. Sitä seurasivat muun muassa kokoelmat Rozen (1839) ja Zangeu des tijds (1841). Katen pääteos on raamattuaiheinen runoelma De Schepping ('Luominen', 1866). Katen suuri kielenkäytännön taitavuus houkutteli häntä usein pelkästään soinnusteluun.Kate, Jan Jacob Lodewijk, Tietosanakirja osa 4, palsta 514–515, Tietosanakirja Osakeyhtiö 1911 Kielellisen taitavuutensa ja hienon kieliaistinsa ansiosta hän oli myös taitava kääntäjä. Katen hollannin kielelle kääntämistä teoksista mainittavia ovat Adelbert von Chamisson runot (1862). Friedrich Schillerin Maria Stuart (1866), J. W. von Goethen Faust, 1. osa (1878), John Miltonin Kadotettu paratiisi (1880), Torquato Tasson Vapautettu Jerusalem (1856) ja Danten Inferno (1876). Katen runot Gedichten julkaistiin 1890–1891. == Lähteet == ==Aiheesta muualla== Luokka:Alankomaalaiset runoilijat Luokka:Vuonna 1819 syntyneet Luokka:Vuonna 1889 kuolleet
Kaunis Kuolematon

Kaunis Kuolematon on vuonna 2012 perustettu Haminasta kotoisin oleva melodista death- ja doom metalia soittava yhtye. Yhtyeen musiikillista suuntaa voisi myös kuvailla melankoliseksi doom metalliksi. == Jäsenet == *Olli "Saakeli" Suvanto – örinälaulu *Mikko Heikkilä – kitara, laulu *Ville Mussalo – kitara *Jarno Uski – basso *Miika Hostikka – rummut == Diskografia == === Studioalbumit === * * * * === EP:t === * Kaunis kuolematon (2012) * Elämä ei tarvitse minua (2019) === Singlet === * En ole mitään (2013) * Eloton (2017) * Tuhottu elämä (2017) * Palava maa (2017) * Paha ihminen (2019) * Kylmä maa (2020) * Hautajaiset (2020) * Peilikuva (2023) == Lähteet == Luokka:Suomalaiset death metal -yhtyeet Luokka:Suomalaiset doom metal -yhtyeet
Zygmunt Kaczkowski

Zygmunt Kaczkowski (1826 Galitsia, Puola – 1906) oli puolalainen kirjailija. Hän opiskeli Lembergin yliopistossa, istui vankeudessa 1846–1848 syytettynä poliittisesta kiihotuksesta. Elämänsä loppupuolen hän asui Pariisissa. Hän on kirjoittanut sarjan historiallisia romaaneja, jotka kuvaavat etupäässä puolalaisen aatelin elämää 1700-luvun Galitsiassa (Murdelio, Grób Nieczui), ja laajan historiallisen esityksen Puolan naisesta (Kobieta w Polsce, 1895).Kaczkowski, Zygmunt, Tietosanakirja osa 3, palsta 1698, Tietosanakirja Osakeyhtiö 1911 == Lähteet == ==Aiheesta muualla== Luokka:Puolalaiset kirjailijat Luokka:Vuonna 1826 syntyneet Luokka:Vuonna 1906 kuolleet